Nådeløst
Regi: 
Park Chan-wook. 
Med: 
Choi Min-sik, Yoo Ji-tae, Gang Hye-jung. 
Sør-koreansk thriller/drama. 
18 år. 
Rått, rasende og briljant om naken hevntørst og sjelenød i navngjeten, sørkoreansk film med trekk av Kafka, «Kill Bill», mystikk og brutalitet. 

En dag etterlates han i en kasse på et hustak. 
Scenen der han kryper ut i frihet og møter en intetanende, fredsommelig mann og hans lille hund, er frigjørende. 
Og grenseløst nifs. 

Han må finne sin kones morder, han må finne sine fangevoktere, han må finne svar. 
Jakten tar ingen hensyn, men stadig nye vendinger. 
Intet er forutsigbart på denne brutale ferden. 
Bare frastøtende, overraskende og fascinerende, 

Siden lanseringen i Cannes 2004 er «Oldboy» ansett som en av flere spydspisser i Sør-Koreas hissig ekspanderende filmtilbud. 

Å se den fordrer stamina. 
Den er ekstrem, krevende og utmattende. 
Men på et nakent vis troverdig. 

ELLEN MARGRETHE SAND 
